Eriksen kom fra NRK Telemark, Buskerud og Vestfold. Han var programleder for programmet Norge Rundt i 1988. Han erstattet siden blant annet Knut Bjørnsen som skøytekommentator i NRK Sport. I sin første jobb som skøytekommentator for NRK i november 1991 kommenterte han sammen med Gisle Espeland og Kay Stenshjemmet, i et løp hvor Johann Olav Koss falt. Han har også hatt oppdrag som reporter, som han var under VM i friidrett i Göteborg i 1995. I presseområdet, mixed zone, var han den første som sa til Gwen Torrence at hun var disket fra seieren på 200 m.